OzLabs/hebrew-wiki-articles huggingface dataset:
הפוגה הגדולה

הטיוטה של תווי הנגינה ל 'הפוגה הגדולה' מאת בטהובן.
הפוגה הגדולה (גרמנית: Große Fuge) מאת לודוויג ואן בטהובן, יצירה לרביעיית כלי קשת, מפורסמת בדרישותיה הטכניות מן הנגנים ובטבעה החודרני והמתבונן פנימה, במידה יוצאת דופן אף לגבי סגנונו של בטהובן בשנותיו האחרונות. היצירה נכתבה בשנים 1825‒1826, כשבטהובן כבר היה חירש לגמרי.

במקור הייתה הפוגה הגדולה פרק הסיום של רביעיית כלי הקשת השלוש־עשרה של בטהובן, אופוס 130 בסי־במול מז'ור. אך דרישותיה הטכניות (לנגנים באותה תקופה) והמוזיקליות (למאזינים) היו גבוהות כל כך, עד שהמוציא לאור של בטהובן, מתיאס ארטריה, דחק בו לכתוב פרק סיום חלופי ליצירה. בטהובן, שהיה ידוע בעקשנותו ובאדישותו כלפי דעת הקהל וטעמו המוזיקלי, ניאות במקרה זה לבקשת המוציא לאור ופרסם את הפוגה הגדולה בנפרד – והיא קיבלה את מספר האופוס 133 ברשימת יצירותיו. אחרי כן הלחין בטהובן פרק סיום חדש לרביעייה בסי־במול מז׳ור. פרק זה היה ליצירה המוזיקלית החשובה האחרונה שהשלים בטהובן בחייו. פרק הסיום החדש קל יותר באופיו לעומת הפוגה הגדולה, וסגנונו הולם יותר את שאר פרקי הרביעייה. כיום הפוגה הגדולה נכללת על פי רוב בהקלטות של רביעיית כלי הקשת אופ׳ 130, לפני פרק הסיום החלופי או אחריו (ולפעמים אף בלעדיו).

בעת נגינת הבכורה של הרביעייה דרש הקהל הדרן, אך רק לשניים מפרקיה הפנימיים של היצירה. בטהובן רטן בזעם: "ולמה הם לא ניגנו בהדרן את הפוגה? רק זאת ראויה להיות מנוגנת שוב. בהמות! חמורים!".

מרבית המבקרים במאה ה־19 ביטלו את ערכה המוזיקלי של הפוגה הגדולה. דניאל גרגורי מייסון כינה אותה ”דוחה“, ולודוויג שפור אמר עליה שהיא יצירה ”סתומה, זוועה חסרת תקנה“. הדעות החלו להשתנות לטובה בתחילת המאה ה־20. כיום הפוגה הגדולה נחשבת לאחד מהישגיו המוזיקליים הכבירים של בטהובן. איגור סטרווינסקי אמר עליה כי היא ”יצירה מוזיקלית עכשווית, והיא תישאר עכשווית לעד“.

כתב היד של היצירה בגרסתה לרביעיית מיתרים שמור בספרייה היאגֶלֹונית (Biblioteka Jagiellonska) בקרקוב, ואילו כתב היד של הגרסה לארבע ידיים, שהתגלה מחדש ב-2005, שמור באוסף כתבי היד של ג'וליארד (Juilliard Manuscript Collection).

==קישורים חיצוניים==

* [https://jbc.bj.uj.edu.pl/dlibra/publication/386035/edition/367296/content| כתב היד של הגרסה עבור רביעיית מיתרים, מתוך אוסף הספרייה היאגלונית]
* [https://juilliardmanuscriptcollection.org/ajaxzoom/single.php?zoomDir=/pic/juilliard/BEET_GF4A&zoomFile=| כתב היד של הגרסה עבור ארבע ידיים, מתוך אוסף כתבי היד של ג'וליארד]
[http://imslp.org/wiki/Gro%C3%9Fe_Fuge,_Op.133_%28Beethoven,_Ludwig_van%29 תווי היצירה בספריית המוזיקה הבינלאומית של פטרוצ'י]

קטגוריה:יצירות מאת בטהובן
End-of-file

End-of-file, או בקיצור EOF (בעברית: סוף הקובץ), הוא תנאי במערכת ההפעלה המורה על הפסקת קריאה ממקור נתונים כלשהו - בדרך כלל קובץ או זרם (stream). ב-C standard library החזרה של EOF מפונקציה מעידה על סיום הקריאה ממקור הנתונים, כך שקריאה נוספת לא תניב מידע נוסף.

ערכו הממשי של EOF הוא מספר שלילי תלוי מערכת הפעלה, בדרך כלל 1-, ערך שמובטח כי אינו זהה לאף תו תקף אחר.

התו ה-26 ב-ASCII משמש כ-EOF בהקשרים רבים. את התו ניתן להפיק באמצעות לחיצה על ctrl+z.

== ראו גם ==
* קובץ טקסט

קטגוריה:קידוד נתונים
Commercial skipping

תצלום של מכשיר [[TiVo. הדורות הראשונים של מכשירי ה-TiVo הכילו את האפשרות לדלג באופן אוטומטי על פרסומות]]
Commercial skipping היא תכונה אשר קיימת כיום בחלק ממכשירי ה-PVR ומאפשרת דילוג אוטומטי על מקבצי פרסומות בתכנים מוקלטים. תכונה זו נמצאת במחלוקת מאז השקתה מפני שרשתות הטלוויזיה הגדולות ואולפני הסרטים טענו שהיא פוגעת בזכויות היוצרים שלהם ומשום כך יש לאסור את השימוש בה.

== היסטוריה ==
מכשיר ה-PVR הראשון בו הייתה קיימת תכונה מובנית של "Commercial skipping" היה מכשיר ה-PVR של ReplayTV מדגם "4000 Series" ו-"5000 Series". בשנת 2002 חמישה בעלי מכשירי PVR של ReplayTV הגישו תובענה ייצוגית נגד רשתות הטלוויזיה ואולפני הסרטים, בדרישה שיש להגן על זכויות הצרכנים להקליט תוכניות טלוויזיה ולאפשר לצרכנים לדלג על הפרסומות בטענה שהאפשרות לדלג על פרסומות מסייעת להורים למנוע מילדיהם להיחשף יתר על המידה לפרסומות. במהלך 2003 חברת ReplayTV פשטה את רגל בעקבות המאבק המשפטי אותו ניהלה אשר התמקד ביכולת המובנית של המכשירים שלהם לדלג על פרסומות.

תוכנת המחשב Windows Media Center, אחת מתוכנות ה-PVR שזכו לפופולריות, בעלת היכולת לדלג על מקבצי פרסומות לאחר התקנת תוכנת צד שלישי בשם "DVRMSToolbox" (אשר איננה נתמכת על ידי מיקרוסופט).

== עתיד הפרסומות בטלוויזיה ==
עם כניסת מכשירי PVR לשוק אשר מאפשרים הקלטה של תוכניות טלוויזיה על גבי כונן קשיח, כגון TiVo ובישראל ממיר Hot Magic, צופים רבים מסוגלים להעביר את מקבצי הפרסומות באופן ידני או לדלג עליהם באופן אוטומטי במידה והתוכניות הוקלטו.

סוג נוסף של פרסומת בה נעשה שימוש באופן תדיר יותר, הוא השימוש במודעות אשר מופיעות לאורך התוכניות בתחתית המסך ומסתירות למעשה חלק מהמסך. לרוב המודעות הללו תופסות רק 5-10% מהמסך, אבל לעיתים רבות הם יכולים לתפוס גם עד 25% מהמסך. חלק מהמודעות הללו מלוות לעיתים רבות גם ברעשים או באנימציה ותנועה על גבי המסך.

== ראו גם ==
* פרסום סמוי

קטגוריה:תוכנות PVR
קטגוריה:פרסומות טלוויזיוניות
פורטלט

פורטלט הוא רכיב ממשק המשתמש בטכנולוגית Java ומהווה אבן בניין לפורטל אינטרנטי כך שדפי הפורטל בנויים מאוסף של פורטלטים.

טכנולוגיית הפורטלט מאפשרת למשתמש בעל הרשאה מתאימה לייצר ולשנות דפי אינטרנט באופן דינמי, על ידי הוספה, הורדה והזזה של פורטלטים קיימים.

טכנולוגיה זו מקבילה לטכנולוגיית ה Google Gadgets, אך מבוססת על סטנדרטים, דבר המאפשר למפתחים לייצר רכיבים הניתנים להוספה לכל פורטל אינטרנטי סטנדרטי בלי לבצע התאמות מיוחדות.

== סטנדרטים ==
הסטנדרט עליו מבוססת הטכנולוגיה הוא Java Portlet API המבוסס על התקן JSR-168.
הגרסה העדכנית, Java Portlet API 2.0, מבוססת על תקן JSR-268.
סטנדרט זה מגדיר את חוזה העבודה בין יישום הפורטל לבין רכיב הפורטלט ומתייחס להתאמה אישית, תצוגה ומגבלות אבטחה.

בנוסף קיימת תמיכה מובנית ב- Web Services for Remote Portlets (או בקיצור WSRP) אשר מהווה מעטפת סטנדרטית של Web Services לפורטלים ובכך מאפשר הפעלה מרחוק מתוך פורטלים התומכים בתקן.<br />

== יישומי פורטל התומכים בתקן ==
קיימים שרתי פורטל רבים אשר תומכים בתקן, ביניהם IBM WebSphere Portal Server, Oracle BEA Portal Server.
קיימים גם שרתי קוד פתוח, כאשר הבולטים שבהם הם Apache Jetspeed ו- Liferay.

== קישורים חיצוניים ==
* [http://www.jcp.org/en/jsr/detail?id=168 תקן JSR-168 ]
* [http://www.jcp.org/en/jsr/detail?id=286 תקן JSR-286]

קטגוריה:Java
יעקב נטל

יעקב נטל (1917–2002) היה אדריכל ישראלי שפעל בישראל בעיקר בשירות תנועת הפועל המזרחי משנות ה-50 ועד תחילת שנות האלפיים.

נטל נולד בעיר קרקוב שבפולין בשנת 1917, למשפחה דתית וציונית. נטל התחנך בילדותו ב"חדר", את לימודי התיכון השלים בגימנסיה הממלכתית, שם גם הכיר את מי שיהיה בעתיד שותפו לתכנון פרויקטים רבים – יצחק ביגלאיזן.

חזית בניין בית הכנסת המרכזי בשיכון ה', בני ברקפנים בית הכנסת המרכזי בשיכון ה', בני ברקבשנת 1935 בהיותו בן 18, עלה נטל לארץ והתיישב בתל אביב, בבניין ברחוב אחד העם 105, שנרכש על ידי אביו קודם לעלותו לארץ. הבניין כולו נרכש על ידי משפחת נטל, במטרה להוות ערובה לביטחון כלכלי עבור הבן שזה עתה עלה בגפו לארץ ישראל. 

בישראל, פנה נטל ללימודי אדריכלות בטכניון שבחיפה, שם הוכשר כאדריכל ומהנדס. הודות לכך, התקבל ככל הנראה לעבוד כמתכנן באחד מאשכולות המתכננים בחטיבה 12 של המחלקה לעבודות ציבוריות שפעלה במסגרת ממשלת המנדט הבריטי, שהתמחתה בהקמתם של ביצורי משטרת המנדט הבריטי (מצודות טיגרט). 

בראשית דרכו העצמאית כאדריכל, פעל בשותפות עם חברו מפולין אינג'ינר יצחק ביגלאיזן, עמו תכנן מוסדות דת רבים, ובכללם בית הכנסת המרכזי בשיכון ה' בעיר בני ברק שתוכנן והוקם בין השנים 1950-1953.
 
לאחר פירוק השותפות, המשיך נטל לתכנן מבנים רבים ברחבי הארץ, בעיקר מבני ציבור (בתי כנסת, מעונות, מקוואות) ומגורים למגזר הדתי. יעקב נטל עבד כאדריכל עצמאי במשרדו בתל אביב, עד לפטירתו בשנת 2002.

== עבודות ==
רשימה חלקית של המבנים והאתרים שתכנן:
*בית הכנסת המרכזי בשיכון ה', בני ברק 
*ישיבת היישוב החדש (פרס ראשון בתחרות מתכננים) ברחוב פומפדיתא בתל אביב. 
*כפר הנוער הדתי וקריית החינוך גבעת וושינגטון, פרויקט אותו תכנן וליווה החל משנות ה-50 ועד שנת 2002. 
*קריית חינוך באר יעקב (ישיבה ואולפנה, בית כנסת, מבני מגורים, חדרי אוכל, חדרי כיתות ועוד).
*כפר הנוער נרדים, ערד.
*חידוש כפר הנופש לחיילי צה"ל, אשקלון.
*הישיבה התיכונית כפר גנים, כיום בתחום פתח תקווה.
*בית הכנסת דובב עוז, רחוב הבילויים 15, רמת גן.
*בית הכנסת היכל יהודה, גבעת שמואל.
*מלון ארבע העונות, נתניה (עיצוב פנים: דורה גד).
*בית אבות עכו, קבוצת אש"ל (כיום "מרכז אזורי לקשיש"), עכו.
*שוק קריית שמונה.
*מרכז מורשת יהדות בבל, אור יהודה.
*מרכז 7, מרכז מסחר ותעסוקה, באר שבע.
*בניין עיריית טייבה.
*גני ילדים ובית ספר, קריית ארבע.
*בית הספר אמירים, רמת השרון.
*מעונות יום עבור תנועת אמונה של הפועל המזרחי בכל רחבי הארץ (ובכלל זה יבנה, עתלית, רחובות).
*בנייני מגורים, רחוב כורזין פינת רחוב הרצוג, חברת משהב, רמת גן.
*בנייני מגורים, חברת מינרב, אשדוד.
*מקווה עירוני, רחוב התחיה 4, יפו, 1960.

==קישורים חיצוניים==

* [https://michaelarch.wordpress.com/2009/02/17/%D7%A1%D7%99%D7%91%D7%95%D7%91-%D7%91%D7%91%D7%99%D7%AA-%D7%94%D7%9B%D7%A0%D7%A1%D7%AA-%D7%94%D7%99%D7%A4%D7%94-%D7%91%D7%90%D7%A8%D7%A5-%D7%9C%D7%A4%D7%97%D7%95%D7%AA-%D7%9C%D7%A4%D7%99-%D7%93%D7%A2/ צילומים עדכניים של בניין בית הכנסת המרכזי בשיכון ה' בבני ברק והערכת המבנה, 2.09]

קטגוריה:אדריכלים ישראלים
קטגוריה:ישראלים ילידי פולין
קטגוריה:אנשי העלייה החמישית
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראלים שנולדו ב-1917
קטגוריה:ישראלים שנפטרו ב-2002
פריציס אפשניק

פריציס אפשניק (בלטבית: (Fricis (Fritzis, Franz) Apšenieks (Apscheneek) 7 באפריל 1894, לטביה – 25 באפריל 1941, ריגה) היה שחמטאי לטבי, אלוף לטביה לשחמט בשנת 1926 ואלוף משותף בשנת 1934.

== קריירה ==
בשנת 1924 הגיע אפשניק למקום השני באליפות לטביה הראשונה לשחמט (ניצח: הרמניס מטיסונס). באותה שנה ניצח בתחרות פריז, והגיע למקום השני באליפות העולם הראשונה לחובבים שהתקיימה בפריז. בתחרות ניצח הרמניס מטיסונס והשניים הקדימו את אדגר קול, מקס אויבה, אנטול טשפורנוף ועוד. בשנת 1925 ניצח אפשניק בתחרות ברומליי וחלק מקום 3-4 בתחרות דברצן. 

בשנת 1926 חלק אפשניק מקום 3-4 בתחרות אבו, ניצח בתחרות הלסינקי, הגיע למקום השלישי בתחרות ריגה (ניצחו: ולדימיר פטרוב ותיאודור ברגס). באותה שנה זכה אפשניק באליפות לטביה לשחמט שהתקיימה בריגה. בשנת 1927 חלק מקום 5-7 בתחרות קשקמט. בשנת 1931 הגיע למקום השישי בתחרות קלאיפדה (האליפות הראשונה של הארצות הבלטיות, ניצח: יצחק ויסטנייצקי). בשנת 1932 חלק מקום 3-5 באליפות ריגה. בשנת 1934 חלק מקום ראשון עם ולדימיר פטרוב באליפות לטביה. בשנת 1937 חלק מקום 11-13 בתחרות קמרי. בשנת 1939 חלק מקום 11-12 בתחרות קמרי (ניצח: סאלו פלור). בשנת 1941 הגיע למקום השני בתחרות ריגה (אליפות הראשונה של לטביה הסובייטית, ניצח: אלכסנדר קובלנץ)

===השתתפות באולימפיאדות===
אפשניק שיחק בנבחרתה האולימפית של לטביה בשבע אולימפיאדות רשמיות ובאחת בלתי רשמית (מינכן 1936). 

באולימפיאדת השחמט 1928, אולימפיאדת השחמט השנייה שאורגנה על ידי פיד"ה והתקיימה בהאג בין 21 ביולי לבין 6 באוגוסט 1928 צבר אפשניק 8.5 נקודות בלוח הראשון של קבוצתו. תוצאותיו: +8 -7 =1 (+ ניצחונות – הפסדים = תוצאות תיקו).

באולימפיאדת השחמט 1930, אולימפיאדת השחמט השלישית שהתקיימה בהמבורג בין 13 ביולי לבין 27 ביולי 1930 צבר אפשניק 9 נקודות בלוח הראשון של קבוצתו. תוצאותיו: +7 -6 =4

באולימפיאדת השחמט 1931, אולימפיאדת השחמט הרביעית שהתקיימה בפראג בין 11 ביולי לבין 26 ביולי 1931, צבר אפשניק 10.5 נקודות בלוח השני של קבוצתו. תוצאותיו: +8 -3 =5

באולימפיאדת השחמט 1933, אולימפיאדת השחמט החמישית שהתקיימה בפולקסטון, בריטניה בין 12 ביולי לבין 23 ביולי 1933, צבר אפשניק 4.5 נקודות בלוח הראשון של קבוצתו. תוצאותיו: +1 -6 =7

באולימפיאדת השחמט 1935, אולימפיאדת השחמט השישית שהתקיימה בוורשה בין 16 באוגוסט לבין 31 באוגוסט 1935, צבר אפשניק 9.5 נקודות בלוח השני של קבוצתו. תוצאותיו: +6 -5 =7

באולימפיאדת השחמט 1937, אולימפיאדת השחמט השביעית שהתקיימה בסטוקהולם בין 31 ביולי לבין 14 באוגוסט 1937, צבר אפשניק 10.5 נקודות בלוח השני של קבוצתו. תוצאותיו: +8 -4 =5

באולימפיאדת השחמט 1939, אולימפיאדת השחמט השמינית שהתקיימה בבואנוס איירס בין 24 באוגוסט לבין 19 בספטמבר 1939, צבר אפשניק 9 נקודות בלוח השני של קבוצתו. תוצאותיו: +5 -6 =8

אפשניק השתתף גם באולימפיאדת השחמט 1936, היא אולימפיאדת השחמט הלא רשמית השלישית שהתקיימה במקביל לאולימפיאדת ברלין (1936) ואורגנה על ידי איגוד השחמט הגרמני (Grossdeutscher Schachbund). האירוע התקיים במינכן בין 17 באוגוסט לבין 1 בספטמבר 1936. באירוע זה צבר 10 נקודות בלוח השני תוצאותיו: +7 -5 =6

אפשניק מת במהלך הכיבוש הסובייטי את לטביה, ממחלת השחפת, בגיל 47.

==קישורים חיצוניים==

==הערות שוליים==

קטגוריה:שחמטאים לטבים
קטגוריה:שחמטאים שהשתתפו באולימפיאדת השחמט
קטגוריה:אלופי לטביה בשחמט

קטגוריה:נפטרים משחפת
קטגוריה:לטבים שנולדו ב-1894
קטגוריה:נפטרים ב-1941
קורי שינה

חתול]]

קורי שינה או לִפְלוּף הוא מונח המתאר הפרשה רירית טבעית מהעיניים. ההפרשה יוצרת קרום על העפעפיים או מצטברת בפינת העין במהלך השינה (בניגוד להפרשה מוגלתית). ההפרשה נוצרת כתוצאה משילוב ריר (המורכב מרירן המופרש מהקרנית או מהלחמית), דמעות, תאי דם, תאי עור מהעפעפיים ואבק.

בדרך כלל פעולת המצמוץ גורמת לקורי השינה להישטף עם הדמעות. היעדר המצמוץ במהלך השינה גורם לכמות קטנה של קורי שינה יבשים להצטבר בפינות העיניים גם בקרב אנשים בריאים, בעיקר ילדים. עם זאת, היווצרות כמות גדולה של קרום או נוכחות של מוגלה בתוכו עשויה להעיד על יובש בעיניים או על בעיה יותר חמורה כמו זיהום או דלקת כדוגמת דלקת הלחמית או דלקת הקרנית.
מבוגרים וילדים בוגרים יכולים להסיר בקלות את קורי השינה באמצעות שטיפת העין במים או באמצעות שימוש באצבעותיהם. בקרב ילדים צעירים, לעומת זאת, הצטברות קורי השינה עשויה להיות כל כך חמורה עד כדי קושי או חוסר אפשרות לפקוח את העיניים בתהליך ההתעוררות ללא שטיפת העין.

==קישורים חיצוניים==
* [http://www.allaboutvision.com/conditions/eye-discharge.htm Eye Discharge]

==הערות שוליים==

קטגוריה:נוזלי גוף
קטגוריה:עין
קטגוריה:שינה
דרך משה סנה

דרך משה סנה היא חלק מציר האורך המרכזי בצפון-מזרח תל אביב. ממשיכה אותה מדרום ומשלימה את ציר האורך בת"א דרך פנחס רוזן. ציר האורך הצפון מזרחי בתל אביב הוא חלק מכביש 482 – 'דרך הרצליה ההיסטורית'. בצפונה דרך משה סנה היא המשכו הישיר של רחוב סוקולוב ברמת השרון.

==היסטוריה==
בסוף שנות ה-80 של המאה העשרים שונה שם חלקה הדרומי של דרך משה סנה, מרחוב דבורה הנביאה ועד קצה תחום שיפוטה של תל אביב – חפיפתו עם תחומי השיפוט של רמת גן ובני ברק, לדרך פנחס רוזן, על שמו של שר המשפטים הראשון של ישראל.
חלקה הצפוני של הדרך, מרחוב דבורה הנביאה ועד רמת השרון, המשיך להקרא על שם משה סנה, ראש המפקדה הארצית של ההגנה וחבר הכנסת מטעם מפ"ם ומק"י.

==תיאור הדרך (מצפון לדרום)==
דרך משה סנה היא אחת משלוש הכניסות הצפוניות לתל אביב (לצד דרך נמיר ונתיבי איילון) והמזרחית שבהן. ראשיתה במבואותיה הדרומיים של רמת השרון, כהמשכו של רחוב סוקולוב, הרחוב הראשי בעיר זו. מחלף הכפר הירוק מחבר בין דרך משה סנה לכביש 5, ומדרום לו נמצאים שטחים חקלאיים, כביש הגישה למרכז הטניס (ממזרח) ובית הספר החקלאי "הכפר הירוק" והוסטל האוטיסטים "כפר עופרים" (ממערב). כל אלה מצויים בתחום שיפוטה של רמת השרון.

דרומית לאזור החקלאי מתחיל תחום שיפוטה של עיריית תל אביב-יפו. ממזרח נמצאת שכונת המשתלה, השכונה הצפונית ביותר בעיר. שכונה זו, שהיא שכונת יוקרה המאופיינת בבנייה רוויה, הוקמה בשנות ה-90, במקום בו שכנה בעבר המשתלה העירונית של תל אביב. מצדה המערבי של הדרך נמצאת הכניסה לבית העלמין קריית שאול, ולאורכה בתים צמודי קרקע של שכונת קריית שאול.

אחד הצמתים המרכזיים לאורך הדרך, המכונה "צומת הפיל", מצוי דרומית לקריית שאול, והוא מחבר בינה ובין הרחובות בני אפרים וקריית שאול. מקור הכינוי הוא במסעדת הפיל אשר שכנה בין השנים 1965 ו-2012 ברחוב בני אפרים, בסמוך לצומת. רחוב בני אפרים, שכיוונו דרום-מערב, מוביל לשכונות נאות אפקה ומעוז אביב, והוא הופך בהמשך לשדרות רוקח. רחוב קריית שאול, שכיוונו צפון-מערב, מוביל לבית העלמין, וכן לשכונת נווה גן, מובלעת – מצויה בתחום שיפוטה של רמת השרון אך כביש 5 מפריד בינה לבין שאר חלקי רמת השרון ולמעשה היא מחוברת לשכונת תל ברוך צפון התל אביבית. לאורכו של רחוב זה תעשייה זעירה. דרך משה סנה עצמה, שעד לאותה נקודה היה כיוונה מצפון-מזרח לדרום-מערב, מתעקלת בצומת דרומה. בצדו המזרחי של הצומת מרכז מסחרי קטן. בשנות ה-90 היה ניסיון להקים בצדו המערבי מרכז בילויים בשם "גבעת ריץ", אך מיזם זה כשל.

דרומית לצומת הפיל, בצד מזרח, מתחברים לדרך משה סנה שני רחובותיה הראשיים של שכונת צהלה, רחוב צה"ל ורחוב דבורה הנביאה.

ברוב חלקי הדרך שלושה נתיבי נסיעה לכל כיוון.

{| style="float: right; clear: none; padding: 0.1em"
|-
|
<gallery widths="150px" heights="150px">
קובץ:Moshe Sne 062.jpg|דרך משה סנה מצפון לצומת הפיל
קובץ:Moshe Sne 057.jpg|קטע רחוב מרוצף לצד הכביש הראשי
קובץ:HaPil 067.jpg|מסעדת הפיל בצומת דרך משה סנה ורחוב בני אפרים
</gallery>
|}

==ראו גם==

==קישורים חיצוניים==

משה סנה
קטגוריה:רמת השרון: תחבורה
הפועל אשדוד (כדוריד)

ההיכל הביתי "בית הפיס"
סגל הבוגרים ביוני 2008
סמל הקבוצה עד 2017

הפועל אשדוד הוא מועדון כדוריד ישראלי מהעיר אשדוד, המתמודד בליגת העל.

==היסטוריה==
המועדון הוקם בשנת 1967. בעשור הראשון לקיומה, שיחקה הקבוצה במגרש הפתוח של בית לזרוס בעיר.

פעילות המועדון מתרכזת באולם החדש "בית הפיס" (בצמוד למקיף ט') המכיל 500 מקומות ישיבה. באגודה ישנם כ-140 שחקנים רשומים ב-8 קבוצות ייצוגיות. טווח הגילאים הוא גיל 11 עד גיל 48 .

רוב שחקני האגודה הם תוצרת בית. ומי שרוצה להתאמן בכדוריד ואין לו האמצעים הכלכליים לכך, העמותה מממנת את כל הציוד. גם רוב המאמנים הם תוצרת בית ואחת לשנה נשלחים 4 בוגרים לקורס מדריכים אינטנסיבי במכון וינגייט. המועדון מתבגר ומתרחב ובהנהלת המועדון החליטו שהגיע הזמן לשמר ולרכז את ההיסטוריה ואת תולדות המועדון למען עתידו וכמורשת לדורות הקודמים והבאים.
יו"ר העמותה הוא עופר קושמרו.

המועדון כולל: קבוצת בוגרים, קבוצת נשים וכן קבוצות נוער, נערים, נערות, ותיקים.

קבוצת הנשים והגברים מארחות את משחקיהם באולם מקיף ו' בעיר המכיל כ-250 מקומות. החל מעונת 2013/14 מארחת קבוצת הגברים באולם בית הפיס החדש, המכיל 500 מקומות ישיבה.

ב-18 בספטמבר 2015 זכתה הקבוצה בתואר הראשון בתולדותיה, גביע ווינר-שופטים, לאחר ניצחון 27:23 בגמר על רמת השרון.

ב-27 ביולי 2017, לפני פתיחת העונה החדשה, הודיעו בקבוצה על השקת סמל חדש לציון שנת ה-50 להקמת המועדון. הסמל התחלף לאחר 20 שנים.

== גברים ==
קבוצת הבוגרים של המועדון העפילה בסיום עונת 2008/09 (לאחר 20 שנה) חזרה לליגה הלאומית, ובסיום עונת 2010/11 העפילה לראשונה בתולדותיה לליגת העל. בסיום עונת 2011/12 ירדה הקבוצה לליגה הלאומית והעפילה בחזרה לליגת העל לאחר עונה אחת.

מאמן הקבוצה עד עונת 2011/12 היה שלום כהן ששיחק משך 10 שנים בהפועל ראשון לציון בכדוריד וזכה עימם 10 שנים ברציפות באליפויות וגביע המדינה, ובנוסף היה שחקן מוביל ומרכזי בנבחרת ישראל. מנכ"ל הקבוצה הוא ליאור גז.

לראשונה אי פעם בתולדות הקבוצה בשנת 2010 החתימה הקבוצה זר ניגרי בשם גלורי אופור.

בתאריך 5 בספטמבר 2014 הפסידה בגמר גביע ווינר-שופטים 34-28 למכבי תל אביב. בתאריך 18 בספטמבר 2015 זכתה הקבוצה בגביע ווינר-שופטים לאחר ניצחון 23–27 בגמר על א.ס רמת השרון.

ב-28 במאי 2019 זכתה הקבוצה באליפות המדינה בפעם הראשונה בהיסטוריה, לאחר ניצחון בסדרת הגמר על מכבי ראשון לציון.

ב-10 במאי 2021 זכתה אשדוד בגביע המדינה לראשונה בתולדותיה לאחר ניצחון בהארכה בגמר 30-29 על מכבי ראשון לציון.

שנה אחר כך ב-28 במרץ 2022 זכתה בגביע השני אחרי ניצחון 25-20 על א.ס. רמת השרון, ב-23 במאי זכתה באליפות המדינה והשלימה טרבל לראשונה בתולדותיה כאשר זכתה באליפות, בגביע ווינר ובגביע המדינה באותה העונה.

==תארים והישגים==
* אליפות ליגת העל (2):
: 2018/2019, 2021/2022

*גביע המדינה בכדוריד (3):
: 2021/2022, 2020/2021, 2021/2022
*גביע השופטים "ווינר":
**זכייה (2): 2015/2016, 2021/2022
**סגנית (2): 2014/2015, 2017/2018, 2023/2024
:
== סגל הקבוצה לעונת 2019/2020==
מעודכן ל-28 בספטמבר 2019:

== קבוצת הנשים ==
בנות הפועל אשדוד המשחקות בליגה הלאומית, מארחות באולם י"א אשדוד.

קבוצת הנשים מחזיקה באליפות אחת (1978/79). ובשני גביעים (1977/78, 1984/85). כמו כן, הקבוצה השתתפה בעבר בגביע אירופה לקבוצות.

==קישורים חיצוניים==
*[http://www.handballisr.co.il/TeamPage.asp?TeamId=38 עמוד הקבוצה], באתר איגוד הכדוריד הישראלי

==הערות שוליים==

אשדוד
אשדוד
כדוריד
לוקה (עיר)

לוּקָה (באיטלקית: ) היא עיר בטוסקנה שבצפון-מרכז איטליה. העיר שוכנת על רמה ליד הנהר סרקיו ולא רחוק מאזור החוף של הים הליגורי. העיר היא בירת נפת לוקה, וגרים בה 87,467 תושבים (נכון ל-2012).

== היסטוריה ==
לוקה היא עיר עתיקה שנוסדה על ידי האטרוסקים והפכה לקולוניה רומית בשנת 180 לפני הספירה. רשת רחובות העיר העתיקה עדיין משמרים את תכנון הרחובות הרומים, במקום בו נמצאת כיכר סן מישל היה הפורום הרומי של העיר ועדיין אפשר לראות שרידים של אמפי תיאטרון בכיכר דל-אנפיטארטו. בשנת 56 לפנה"ס התקיימה בעיר ועידת לוקה שבה הוכרז הטריומוויראט הראשון.

בימי הביניים המוקדמים, היא הייתה בירתה של טוסקנה בתקופת השלטון של השושלת הקרולינגית עד שנת 1000 לערך, אז עברה הבירה לפירנצה. עם זאת, היא שמרה על עצמאותה מול פירנצה במסגרת הרפובליקה של לוקה. לאחר קונגרס וינה (1814) הועברה העיר לשלטון בית הבסבורג האוסטרי ועד 1847 הייתה עיר עצמאית במסגרת דוכסות לוקה, אז התמזגה לדוכסות הגדולה של טוסקנה עד איחוד איטליה (1859). העיר מפורסמת בין היתר בחומות שמקיפות אותה שנבנו בתקופת הרנסאנס בין 1504 ו-1645 ונותרו בשלמותן, למרות שהעיר התרחבה מעבר לחומות.

בלוקה נולד מלחין האופרות הנודע ג'אקומו פוצ'יני (1858 - 1924). בחזית ביתו בכיכר ציטדלה (piazza citadella) מוצב פסלו של המלחין.
פסל פוצ'יני בחזית ביתו בלוקה, בכיכר ציטדלה

בסוף המאה ה-19 בעיר התגוררה ג'מה גלגני שנפטרה בשנת 1903 וקיבלה הכרה כקדושה על ידי הכנסייה. שרידיה נשמרים בכנסייה מחוץ לחומות העיר העתיקה.

==אירועי תרבות==
בכל קיץ מתקיים בלוקה פסטיבל מוזיקת רוק ופופ. בין האמנים שהופיעו בלוקה נמנים אריק קלפטון, פלסיבו, מאסיב אטאק, רוג'ר ווטרס, טרייסי צ'פמן וסנטנה.

ב-13 בספטמבר מתקיימת בעיר "תהלוכת הצלב הקדוש" ובה משתתפים בני נוער ומבוגרים בתחפושות מימי הביניים.

בכל שנה בסוף אוקטובר מתקיים בעיר פסטיבל קומיקס וגיימינג שנחשב לגדול מסוגו באירופה . כמו כן מתקיימים בלוקה אירועי תרבות נוספים, בהם פסטיבל קולנוע, פסטיבל צילום, פסטיבל ג'אז, פסטיבל מוזיקה קלאסית ותערוכות אמנות.

==יהדות לוקה==
בלוקה הייתה קהילה יהודית חשובה ואף ישיבה עוד מימי הביניים. משפחת קלונימוס, שהשפיעה השפעה מכרעת על התפתחות הלימוד התורני באשכנז, היגרה מלוקא שבלומברדיה (ייתכן שהמדובר בלוקה של היום) למגנצא (מיינץ). לעניין הגירתה של המשפחה הוקדש מחקר משמעותי בחקר יהדות ימי הביניים. כמו כן, ידוע שעיקר פעילותו התורנית של רבי משולם בן קלונימוס, מגדולי הדור במאה העשירית, הייתה בלוקא, ולא במגנצא. ראב"ע מעיד על עצמו שכתב את פירושו לתורה בעיר זו.

בתקופת מלחמת העולם השנייה והשואה ניצלו רבים מיהודי לוקה על ידי רשת "דלאסם", שהייתה חלק מתנועת המחתרת האיטלקית. לאחר המלחמה הקים את הקהילה מחדש ג'ורג'ו ניסים, יהודי פעיל המחתרת האיטלקית, יחד עם רעייתו מרים.

==ראו גם==
* ועידת לוקה

== קישורים חיצוניים ==

*
*
*
*
* 

==הערות שוליים==

קטגוריה:טוסקנה: ערים
מחוזות איסלנד

275px
מבחינה מינהלית איסלנד מחולקת ל-8 מחוזות:
{| border="1" cellspacing="0" style="border-collapse:collapse;" class="wikitable sortable"
|-
| מס' מחוז במפה|| שם || בירה|| אוכלוסייה נכון לשנת 2021||שטח קמ"ר
|-
| 1 || מחוז הבירה || רייקיאוויק || 213,528 || 1,046
|-
| 2 || סוד'ורנס || קפלאוויק || 28,195 	 || 813
|-
| 3 || וסטורלנד || אקרנס || 16,752 || 9,527
|-
| 4 || וסטפירד'יר || איסאפיירד'ור || 7,066 || 8,842
|-
| 5 || נורד'ורלנד וסטרה || סאוד'אורקרוקור || 7,400 || 13,108
|-
| 6 || נורד'ורלנד איסטרה || אקוריירי || 30,613 || 22,677
|-
| 7 || אוסטורלנד || איילססטאד'יר || 10,850 || 15,706
|-
| 8 || סוד'ורלנד || סלפוס || 31,388 || 30,983
|}

שינוי אחרון בגבולות המחוזות בוצע בשנת 2012.

==קישורים חיצוניים==

*
מוזיאון גימה

חזית המוזיאון.
תצלום פנורמי של ספריית המוזיאון.
מוזיאון גימה (בצרפתית: Musée Guimet) או, בשמו הרשמי, המוזיאון הלאומי גימה לאמנות אסייתית (Musée national des Arts asiatiques-Guimet) הוא מוזיאון הממוקם ברחוב דאינה (place d'Iéna) שברובע ה-16 של העיר פריז, בירת צרפת. המוזיאון מוקדש לאמנות אסיה וכולל את אוסף האמנות האסייתית הגדול ביותר בעולם, (מחוץ לאסיה עצמה) כ-45,000 מוצגים.

==היסטוריה==
המוזיאון נוסד בשנת 1879 בעיר ליון שבצרפת על ידי התעשיין אמיל אטיין גימה, אשר מונה בשנת 1876 על ידי שר החינוך הצרפתי לאסוף ממצאים מהמזרח הרחוק. המוזיאון הציג את המוצגים שנאספו במסעותיו של גימה וכללו כלי חרס סיניים ויפניים, וכן ממצאים ממצרים העתיקה, יוון העתיקה והאימפריה הרומית.

בשנת 1885 עבר המוזיאון לידי המדינה, הועבר לפריז, ונחנך ב-1889.

בשנים 2006–2007 נשמרו במוזיאון מוצגים ממוזיאון קאבול.

<gallery>
קובץ:BuddhaHead.JPG|בודהה, המאה ה-1 או המאה ה-2.
קובץ: GandharaScrolls.JPG|מגילות מעוטרות מהאדה בצפון פקיסטן מהתקופה ההלניסטית
קובץ:StandingBuddha.jpg|פסל בודהה מגנדהארה שבצפון פקיסטן של ימינו, המאה הראשונה לפנה"ס.
קובץ:Indo-GreekBanquet.JPG|תגליף של שתיית יין וניגון בכלי נגינה, האדה, המאה הראשונה או המאה השנייה לפנה"ס.
קובץ:BuddhaCapitol2.JPG|עמוד מהסדר הקורינתי שבמרכזו פסל בודהה, המאה השנייה, אפגניסטן
קובץ: GandharanAtlas.JPG|פסלו של האל אטלס מהמיתולוגיה היוונית, תומך באנדרטה בודהיסטים, האדה.
קובץ:HanHorse.jpg| ראש סוס מתקופת שושלת האן, המאה הראשונה או המאה השנייה לספירה
קובץ:Porcelaine chinoise Guimet 271108.jpg|פורצלן מעוטר מתקופת ג'יאג'ינג, קיסר סין (1521–1567), שושלת מינג.
</gallery>

==קישורים חיצוניים==

* 

* 
* [https://web.archive.org/web/20080802000217/http://masterpieces.asemus.museum/index.aspx תצוגה וירטואלית של היצירות המוצגות במוזיאון]
* [http://tourism.walla.co.il/?w=/2501/945505 משה גלעד, שכונת מואיז, עיתון הארץ]

גימה
קטגוריה:הרובע השישה-עשר של פריז
גימה
דבורנית הקטיפה

דבורנית הקטיפה (שם מדעי: Ophrys Sphegodes) גאופיט בעל פקעת ממשפחת הסחלביים.
== מאפיינים ==
דבורנית הקטיפה מופיעה בחבל הים תיכוני, ובארץ באזור ההר והשפלה. זהו מין נדיר למדי, הצומח במעט אתרים ולרוב בפרטים בודדים. היא צומחת על אדמת חוואר וקירטון, באזורי בתה, גריגה וחורש וכן ביערות אורנים. במרכז השפית הכהה מצויים שני פסי אורך מקבילים שצבעם כחול מתכתי מבהיק. לשפית עצמה יש לעיתים צורת ביצה הפוכה, ולעיתים צורה של משולש מחודד. עלי העטיף ירוקים עם פסים חומים וגבעול התפרחת מכיל 3-15 פרחים ומתנשא לגובה של עד 70 ס"מ.

כנראה שיש מספר תת-מינים של המין דבורנית הקטיפה.

זמן הפריחה בארץ ישראל: פברואר, מרץ, ואפריל.
==קישורים חיצוניים==

קטגוריה:ערכי טבע מוגנים בישראל: צמחים
קטגוריה:דבורניות
קטגוריה:פרחים חומים בארץ ישראל
קטגוריה:ארץ ישראל: דבורניות
ג'ו פנטוליאנו

ג'וזף פטר "ג'ו" פנטוליאנו (באנגלית: Joseph Peter "Joe" Pantoliano, נולד ב-12 בספטמבר 1951) הוא שחקן קולנוע וטלוויזיה אמריקאי. ידוע בעיקר על תפקידו כראלף סיפראטו בסדרת הטלוויזיה של HBO "הסופרנוס", סייפר ב"מטריקס", וטדי בסרט "ממנטו".גילם את קפטן קונרד הווארד בארבעת סרטי "בחורים רעים" בין השנים 1995- 2024.

== ביוגרפיה ==
ג'ו פנטוליאנו נולד בהובוקן, ניו ג'רזי, דור ראשון להורים ממוצא איטלקי-אמריקאי. אמו, מארי, סוכנת הימורים ותופרת ואביו, דומיניק, נהג רכב קבורה.

הוא נקרא לעיתים ג'ואי פנטס, עקב הקושי בו נתקלים אנשים בביטוי שמו האיטלקי.

== קריירה ==
בשנת 1996 שיחק בסדרת הפשע "רחובות ללא חוק", שביים פול האגיס לרשת CBS, אך בוטלה לאחר עונה אחת. 

בשנת 2006 שיחק במותחן "בלתי ידוע" לצד גרג קיניר. 

ב-2009 שיחק בסרט העצמאי "הג'וב", לצד רון פרלמן. 

ב-2010 שיחק בסרט "פרסי ג'קסון וגנב הברק" בתפקיד גייב. 

ב-2011 שיחק בסרט "ג'רמי פינק ומשמעות החיים" לצד מירה סורבינו. 

בשנת 2015 החל לשחק בסדרת המדע הבדיוני "סנס8" בתור מייקל גורסקי, אביו של ויל. 

בשנת 2016 שיחק הקומדיה הרומנטית "התאמה מושלמת" לצד פולה פטון. 

בשנת 2017 שיחק בקומדיה "מתחילים מחדש" לצד מורגן פרימן. 

בשנת 2018 השתתף בסרט "יום שנה שמח" לצד איזידורה גורשטר.

בשנת 2020 שיחק בסרט הפעולה הקומי "בחורים רעים לתמיד".

== פילמוגרפיה (חלקית) ==

=== קולנוע ===

* הכל למען פיט (1974) - שוטר במסווה
* האיידולמייקר (1980) - ג'ינו פילאטו
* הקדושה והחטא (1982) - ג'ו מוסו
* The Final Terror (1983) - איגר
* שעשועים מסוכנים (1983) - גיידו
* אדי והמשוטטים (1983) - דוק רובינס
* עונה בוערת (1985) - אנדי פורטר 
* הגוניס (1985) - פרנסיס פראטלי
* מבוהלים בשטח (1986) - סנייק
* Scenes from the Goldmine (1987) - מני ריצ'י
* לה במבה (1987) - בוב קיין
* The Squeeze (1987) - נורמן
* נשות האמזונס על הירח (1987) - סיי סוורדלאו
* אימפריית השמש (1987) - פרנק דמרסט
* The In Crowd (1988) - פרי פארקר
* מרדף חצות (1988) - אדי מוסקון
*נוע לשטח אפס (1989, סרט טלוויזיה) - סמל ג'ק ראסל 
* מרכז העיר (1990) - ווייט
* The Last of the Finest (1990) - ויין גרוס 
* זמן קצר (1990) - סקאלס
* backstreet dreams (1990) - פול אנטנג'לי
* זנדאלי (1991) - ג'רי
* אנשים משומשים (1992) - פרנק 
* Three of Hearts (1993) - מיקי
* הנמלט (1993) - קוזמו רנפרו
* נערת לוח השנה (1993) - הארווי דרפיניאן
* Me and the Kid (1993) - רוי 
* רובוט במשפחה (1994) - האבא
* הקעקוע של טרזה (1994) - ברונו
* חופשה בחיתולים (1994) - נורברט "נורבי"
* בחורים רעים (1995) - קפטן קונרד הווארד
* קונגו (1995) - אדי וונטרו
* המילה האחרונה (1995) - דוק'
*חוקר המס (1999) - אל בנג'מין
*ממנטו (2000) - ג'ון אדוארד גאמל/טדי 
*בחורים רעים 2 (2003) - קפטן קונרד הווארד
*Jeremy Fink and the Meaning of Life (2011) - אוסוולד אוסוולד השלישי 
*בחורים רעים לתמיד (2020) - קפטן קונרד הווארד 
*חג שבעת הדגים (2018) - ג'יוק
*Hide and Seek (2021) - קולין קרמייקל
*בחורים רעים: הכל או כלום (2024) - קפטן קונרד הווארד
*Spring Break '83 (TBA) - סמל קולטריין

=== טלוויזיה ===

* הרדקסל ומקורמיק (1983) - טדי הולינס, בפרק "ברווז הבדולח"
* בני פנלי (1990-1991) - דומיניק פנלי
* גודזילה: הסדרה (2000-1998) - דיבוב 
*The Handler (2004-2003) 
*מורשת לייק פלאסיד (2018) - סרט טלוויזיה 
*Tacoma FD (2021-2020) - אדי פניסי האב
*צ'אקי (2022) - עצמו

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:זוכי אמי בפריים טיים: שחקן משנה בדרמה
קטגוריה:אמריקאים שנולדו ב-1951
אופניים (מגזין)

מגזין אופניים הוא ירחון ישראלי שייסדו אבי גנאור ואריה מיטלמן בשנת 1995. הירחון יוצא לאור בפורמט צבעוני ובהיקף של כ-100 עמודים, ומסקר את ענף האופניים בישראל על כל סוגיו, מסקר תחרויות, מביא הצעות לטיולים ומבדקי ציוד. כמו כן מנהל הירחון, בשיתוף עם פורטל תפוז, את אתר האינטרנט "ערוץ האפניים" ואת הפורומים לאופניים באתר האינטרנט של תפוז.
בדצמבר 2012 נמכר המותג מגזין אופניים לקבוצת מוטו מדיה שמיזגה את המגזין עם מגזין MBA ישראל (מאונטין בייק אקשן) שנקרא מאז MBA בשיתוף אופניים. את המגזין ממשיך לערוך אבי גנאור. המגזין המשותף עוסק בכל תחומי רכיבת האופנים בישראל ובין היתר מכסה את תחום אופני ההרים, אופני הכביש, אופניים עירוניים וחשמליים ומסקר אירועים ותחרויות.

בדצמבר 2012 נמכר המותג מגזין אופניים לקבוצת מוטו מדיה שמיזגה את המגזין עם מגזין MBA ישראל (מאונטין בייק אקשן) שנקרא מאז MBA בשיתוף אופניים. את המגזין ממשיך לערוך אבי גנאור. המגזין המשותף עוסק בכל תחומי רכיבת האופנים בישראל ובין היתר מכסה את תחום אופני ההרים, אופני הכביש, אופניים עירוניים וחשמליים ומסקר אירועים ותחרויות.

==קישורים חיצוניים==
*[http://www.ofanaim-mag.co.il אתר האינטרנט של המגזין] 
*[http://mba.allmag.co.il אתר המגזין MBA בשיתוף אופניים] 

קטגוריה:ישראל: אופניים
קטגוריה:ישראל: כתבי עת
גריק

גריק (באלפבית יווני מדומה: GRΣΣK) היא סדרת נעורים דרמטית קומית לנערים אשר שודרה בערוץ ABC Family (כיום Freeform) ובתאגיד השידור הציבורי של בריטניה, BBC. התוכנית עוסקת בסטודנטים באוניברסיטת "סייפרוס-רודס" שחברים באחוות שונות באוניברסיטה. היא עוקבת אחר חייהם של קייסי קרטרייט ואחיה, ראסטי. הדמויות בסדרה חברות באחוות הגברים הבדיוניות קאפה טאו גמא (ΚΤΓ) ואומגה קאי דלתא (ΩΧΔ) ואחוות הנשים הבדיוניות זתא בטא זתא (ΖΒΖ) ואלפא אומגה (AΩ).

==סקירת סדרה==

==הדמויות==
===דמויות ראשיות===
* ג'ייקוב זאקאר בתור ראסטי קארטרייט- ראסטי בא בעונה הראשונה לקולג' ונבחן לאחוות קאפה טאו גמא. עונות 1–4.
* ספנסר גרמר בתור קייסי קארטרייט- קייסי היא האחות הגדולה של ראסטי והיא כבר באחוות זטא ביתא זטא. עונות 1–4. 
* סקוט מייקל פישר בתור קאפי- קאפי הוא בן אדם נהנתן, שתוי, אוהב מסיבות מאוהב בקייסי וחבר בקאפה טאו גמא. עונות 1–4.
* ג'ייק מקדורמן בתור אוון צ'יימברס- אוון הוא בן אדם חכם וזדוני חבר באחוות אומגה קאי דלטה. עונות 1–4.
* פול ג'יימס בתור קלווין אוונס- קלווין הוא בחור בעל עור שחום, הומו וחבר באחוות אומגה קאי דלטה. עונות 1–4.
* אמבר סטיבנס בתור אשלי הווארד- חברה טובה של קייסי נמצאת בזטא ביתא זטא. עונות 1–4.
* דילשד ודסריה בתור רבקה לוגן- עשירה מאוד וקנאית שוכבת בתחילת העונה הראשונה עם אוון חברה זטא ביתא זטא. עונות 1–4.
* קלארק דיוק בתור דייל קטלוול- שותף לחדר עם ראסטי אנטי גריק לא חובב אחוות נהיה אתאיסט ומצטרף לאומגה קאי דלטה. עונות 1–4.
* טיפאני דופורט בתור פראני מורגן- חברה טובה של קייסי נמצאת בזטא ביתא זטא. עונות 1–4.
* דרק מיו בתור וויד מתיוס. עונות 4-1.

==אחוות==
בסדרה יש את האחוות הראשיות ואת האחוות המשניות שמופיעות לפרק אחד או יותר והם:

אחוות בנים ראשיות: אומגה קאי דלטה ΩΧΔ. קפה טאו גמא KTΓ. למבדה סיגמא אומגה ΛΣΩ. סיי פיי פאי ΨΦΠ.
אחוות בנים משניות: אלפה סיגמא רו AΣP. אלפה טאו קאפה ATK. אלפה דלטא פאי AΔΠ. דלטה רו ΔP. תטה פי גמא ΘΠΓ. לוטה פסי דלטא IΨΔ. קאפה דלטא אפסילון KΔE.
נו נו נו NNN. קסי דלטה גמא ΞΔΓ. פיי סיגמא תטה ΠΣΘ. סיגמא אפסילון ΣE. אומגה נו אפסילון ΩNE. אלפה אפסילון פאי ΑΕΠ.

אחוות הבנות הראשיות: זטא ביתא זטא ZBZ. לוטה קאפה לוטה IKI. גמא פסי אלפה ΓΨA. פאי פאי פאי ΠΠΠ.
אחוות הבנות המשניות: אלפא תטה אפסילון AΘY. בטה תטה תאו BΘT. אפסילון אפסילון אפסילון EEE. מו גמא סיגמא MΓΣ. קסי גמא תטה ΞΓΘ. פאי דלטה אפסילון ΠΔE.
סיגמא קאי אפסילון ΣXE. פיי בטה פאי ΦBΠ.

==קישורים חיצוניים==

קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות נעורים אמריקאיות
קטגוריה:סדרות קומדיה רומנטית אמריקאיות
תיכון אילון

הסמליל הישן של התיכון
בית הספר התיכון השש-שנתי על שם פנחס אילון נוסד בשנת תשכ"ב (1961) בחולון בשם תיכון חדש חולון, והיה לבית הספר התיכון השני בעיר. בשנת הלימודים הראשונה תשכ"ב, נפתחו כיתות ט'-י' בלבד. עקב איחור בהשלמת מבנה הקבע, הלימודים נפתחו והתקיימו באופן ארעי במספר חנויות ברחוב ההסתדרות 110 בעיר. בהמשך שנת הלימודים תשכ"ב עברו התלמידים למבנה הקבע של בית הספר ברחוב הכנסת. המחזור הראשון בבית הספר סיים את לימודיו בשנת תשכ"ד (1964).
בשנת 1982 שונה שמו של בית הספר לתיכון אילון על שמו של ראש העיר השני של חולון, פנחס אילון, כהוקרה על פועלו למען העיר ומערכת החינוך שלה.

בשנת הלימודים תשנ"ו (1995/96) נוספה לתיכון חטיבת ביניים והוא הפך לבית ספר שש-שנתי.
בשנת 1996 זכתה נבחרת הכדורעף של בית הספר באליפות הארץ לתלמידים.

תיכון אילון הוא תיכון עיוני ותלמידי התיכון ניגשים לבחינות הבגרות בכל המסלולים. בתיכון מגמת תקשורת וקולנוע, והוא משמש כבית למגמת המחוננים העירונית של חולון. מאז 2006 בית הספר משלב ילדים עם צרכים מיוחדים הלוקים באוטיזם גבולי עד קל.

== בוגרי התיכון ==
=== אנשי אקדמיה ===
* פרופ' עודד נבון
* פרופ' אריה הרמן
* פרופ' רונן פרי
* ד"ר מירית אלג'ם 
* פרופ' גלעד הרן (הרלינג)
* פרופ' איתמר זינגר
* פרופ' רוני רייך
* פרופ' עודד רגב
* ד"ר ראובית הלפרין (בלוך)
* פרופ' גילי קנת (אפלבוים)
* פרופ' יניב שרר
* פרופ' ענת ברמלר-בר

=== המוזיקאים ===
* גיל דור
* יובל דור
* יהונתן בריק
=== עיתונאים ===
* עמנואל רוזן
* בן כספית
* ציון נאנוס
* טליה לוין
=== תחומים אחרים ===
* השחקן ליאור כלפון
* השפית איילת לטוביץ'
* המשורר אלכס בן-ארי
* מנחה הטלוויזיה אסי עזר. 
* הקולנוען אלון בר 
* מבקרת האומנות שרה ברייטברג-סמל

רבים מבוגרי התיכון נטלו חלק במלחמות ישראל. החלל הראשון של התיכון, ישראל שטרן, (מחזור ב') נפל בירושלים, כבר ביומה הראשון של מלחמת ששת הימים בהסתערות על ארמון הנציב.

== מנהלי בית הספר ==
* יוסף ברנהולץ - 1962–1986
* אמנון רביב - 1986–1988
* אליהו אסף - 1988–1999
* רונית חיימוב - 1999–2012
* ורד אסולין - 2012–2014
* יניב בכר - 2014–2016
* אסנת נעים - 2016–2019
* שוש גרג'י - 2019–2020 (ממלאת מקומם)
* אסנת נעים - 2020–2024
* סהר גולן - 2024–הלאה

==קישורים חיצוניים==
* 

==הערות שוליים==

קטגוריה:חולון: תיכונים
ג'אמו

ג'אמו (בדיגרי: जम्मू, באורדו: جموں) היא העיר השנייה בגודלה בטריטוריית האיחוד ההודית ג'אמו וקשמיר, והיא גם בירת החורף של הטריטורייה.

ג'אמו מחוברת אל דלהי באמצעות כביש שאורכו 600 קילומטרים, מסילת רכבת ושדה התעופה סאטווארי.

בעיר וסביבתה אירעו מספר פיגועים של הבדלנים מארגוני הטרור האסלאמים לשקאר א-טייבה וג'יש-י מוחמד.

==קישורים חיצוניים==

* 
* 

קטגוריה:הודו: ערים
קטגוריה:ג'אמו וקשמיר
קטגוריה:המדינות והטריטוריות של הודו: ערי בירה
מפיסטו (סרט)

מפיסטו (Mephisto) הוא סרט מ-1981 בבימויו של הבמאי היהודי-הונגרי אישטוואן סאבו, המהווה עיבוד קולנועי לספרו בעל אותו השם של קלאוס מאן מ-1936. הסרט הוא קופרודוקציה בין גרמניה המערבית, הונגריה ואוסטריה. הוא עוסק בביקורת על הגרמנים הרבים שזכו ברווח אישי כתוצאה מ"מכירת נשמותיהם לשטן" - הענקת תמיכתם וסיועם למשטר הנאצי.

הסרט זכה בפרס אוסקר לסרט הזר הטוב ביותר כנציגה של הונגריה, על אף ששפת הסרט היא גרמנית.

== סקירה כללית ==
השחקן האוסטרי קלאוס מריה ברנדאואר מגלם בסרט את הנדריק הפגן, שחקן תיאטרון גרמני שלאחר עלייתה של המפלגה הנאצית לשלטון, זונח את מצפונו ואת דעותיו הפוליטיות לשם שמירה על עבודתו ועל מעמדו כשחקן המוביל בתיאטרון הגרמני. כמו ספרו של מאן, הסרט מעבד את התמה של דוקטור פאוסטוס/מפיסטופלס (כריתת ברית עם השטן), כאשר דמותו של הפגן מבוססת באופן חופשי על דמותו האמיתית של גוסטף גרינדגנס, אחד מהשחקנים הגרמניים הידועים ביותר במאה העשרים שתפקידו המפורסם ביותר היה מפיסטופלס. גרונדגנס היה גיסו של קלאוס מאן.

הופעתו של ברנדאואר בסרט הפכה אותו לשחקן מבוקש. ב-1983 הוא השתתף ב"לעולם אל תאמר לעולם לא" ואף היה מועמד לפרס אוסקר על תפקידו ב"זכרונות מאפריקה" (1985).

"מפיסטו" נחשב לחלקה הראשון של טרילוגיית סרטים העוסקת בהיסטוריה של אירופה בה שיתפו פעולה סאבו וברנדאואר, הכוללת גם את "קולונל רדל" (1985) המבוסס על דמותו של אלפרד רדל, ו-"הנוסן" (1988) המבוסס על דמותו של אריק יאן הנוסן. שני סרטים אלה היו מועמדים אף הם לאוסקר לסרט הזר.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סרטי 1981
קטגוריה:סרטים הונגריים
קטגוריה:סרטים גרמניים
קטגוריה:סרטים אוסטריים
קטגוריה:סרטי מלחמת העולם השנייה
קטגוריה:סרטים מבוססי ספרים
קטגוריה:זוכי אוסקר: הסרט הזר הטוב
קטגוריה:גרמניה הנאצית בתרבות
גבעות קולומביה

גבעות קולומביה כפי שנצפו מאתר הנחיתה על ידי הרובר [[ספיריט]]
מבט-על על גבעות קולומביה
סחיפת חול באזור ראש הרכס
גבעות קולומביה הן רכס של גבעות נמוכות במכתש גוסב על מאדים. הן נצפו על ידי הרובר ספיריט שחקרה את המכתש ב-2004. לגבעות ניתן שם במהרה, משום שהן היו הסממן הבולט ביותר על פני השטח באזור אתר הנחיתה. הגבעות נמצאות במרחק כ-3 ק"מ מנקודת הנחיתה המקורית. שמו של הרכס נועד להנציח את אסון מעבורת החלל קולומביה. ב-2 בפברואר 2004 הוחלט לקרוא לפסגות הגבעות על שם שבעת האסטרונאוטים שנספו באסון.

הרובר ספיריט חקרה את האזור עד 2010, אז הפכה לתחנת מחקר נייחת וב-2011 סיימה את תפקידה.

רשימת הפסגות (מצפון לדרום):

* גבעת אנדרסון, על שם מייקל אנדרסון
* גבעת בראון, על שם דייוויד בראון
* גבעת צ'אולה, על שם קלפנה צ'אולה
* גבעת קלארק, על שם לורל קלארק
* גבעת האסבנד, על שם ריק האסבנד
* גבעת מק'קול, על שם ויליאם מק'קול
* גבעת רמון, על שם האסטרונאוט הישראלי אילן רמון

== קישורים חיצוניים ==

* [http://www.google.com/mars/#lat=-14.6&lon=175.5&zoom=12&map=infrared Google Mars], צפייה בגבעות קולומביה בתת-אדום
* [http://marsrovers.jpl.nasa.gov/gallery/press/spirit/20060911b/everest_iff_cypsu_A71_brt_byte-qtvr.mov Everest panorama] - תמונה תלת-ממדית של פסגת גבעת האסבנד. נדרשות משקפיים אדומות-כחולות.
* [http://marsrovers.jpl.nasa.gov/ האתר הרשמי של גשושיות מאדים] 
* 

קטגוריה:מאדים
קטגוריה:הנצחת אילן רמון
קולומביה
וקטור עמודה

באלגברה ליניארית, וקטור עמודה הוא מטריצה בגודל m × 1, כלומר מטריצה הבנויה מעמודה אחת שבה m איברים. 

:<math>\mathbf{x} = \begin{bmatrix} x_1 \\ x_2 \\ \vdots \\ x_m \end{bmatrix}</math>

המטריצה המשוחלפת של וקטור עמודה היא וקטור שורה. 

קבוצת כל וקטורי העמודה יוצרת מרחב וקטורי שהוא המרחב הדואלי של קבוצת כל וקטורי השורה. 

==סימון==

כדי לפשט את שילובם של וקטורי עמודה בטקסט, הם נכתבים לעיתים כווקטורי שורה עם פעולת השחלוף:

:<math>\mathbf{x} = \begin{bmatrix} x_1 \; x_2 \; \dots \; x_m \end{bmatrix}^{\rm T}</math> 
:או
:<math>\mathbf{x} = \begin{bmatrix} x_1, x_2, \dots, x_m \end{bmatrix}^{\rm T}</math>

לפישוט נוסף, יש הכותבים הן וקטורי שורה והן וקטורי עמודה בשורות, כאשר בווקטור שורה האיברים מופרדים בפסיק, ובווקטור עמודה הם מופרדים בנקודה פסיק. שיטת סימון זו נהוגה, למשל, בתוכנה MATLAB. 

{| class="wikitable"
|-
! !! וקטור שורה !! וקטור עמודה
|-
| סימון סטנדרטי
| align=center| <math> \begin{bmatrix} x_1 \; x_2 \; \dots \; x_m \end{bmatrix} </math> 
| align=center| <math> \begin{bmatrix} x_1 \\ x_2 \\ \vdots \\ x_m \end{bmatrix} \text{ or } \begin{bmatrix} x_1 \; x_2 \; \dots \; x_m \end{bmatrix}^{\rm T} </math> 
|-
| סימון חלופי 1
| align=center| <math> \begin{bmatrix} x_1, x_2, \dots, x_m \end{bmatrix} \qquad </math>
| align=center| <math> \begin{bmatrix} x_1, x_2, \dots, x_m \end{bmatrix}^{\rm T} </math>
|-
| סימון חלופי 2
| align=center| <math> \begin{bmatrix} x_1, x_2, \dots, x_m \end{bmatrix} \qquad </math>
| align=center| <math> \begin{bmatrix} x_1; x_2; \dots; x_m \end{bmatrix} </math>
|}

==פעולות==
כפל מטריצות כרוך בהכפלה של כל וקטור שורה במטריצה אחת בכל וקטור עמודה במטריצה האחרת. 

מכפלה סקלרית של שני וקטורים, a ו-b, שקולה להכפלה של הייצוג של a כווקטור שורה בייצוג של b כווקטור עמודה. 

:<math>\mathbf{a} \cdot \mathbf{b} = \begin{bmatrix}
 a_1 & a_2 & a_3
\end{bmatrix}\begin{bmatrix} 
 b_1 \\ b_2 \\ b_3
\end{bmatrix}
= a_1 b_1 + a_2 b_2 + a_3 b_3

</math>

==קישורים חיצוניים==
* 

קטגוריה:אלגברה ליניארית
קטגוריה:מטריצות
מצלמה נסתרת

מצלמה נסתרת היא מצלמת וידאו או מצלמת סטילס אשר איננה נראית לעין על ידי המצולמים או אשר מוסווית לאובייקט אחר לצורך צילום אנשים ללא ידיעתם. מצלמות נסתרות הפכו פופולריות לצורכי אבטחה ולצורכי מעקב סמוי. מצלמות נסתרות רבות מובנות כיום בתוך חפצים ביתיים נפוצים כגון גלאי עשן, שעוני רדיו, גלאי תנועה, כובעים, צמחים וטלפונים סלולריים.

מצלמה נסתרת עשויה לפעול בתקשורת קווית או בתקשורת אלחוטית. מצלמה חוטית תהיה מחוברת לטלוויזיה, וידאו טייפ או מכשיר PVR, בעוד שמצלמה נסתרת אלחוטית מסוגלת להעביר סיגנל וידאו למקלטי וידאו ברדיוס של עד מספר מאות מטרים.

חלק מתוכניות המצלמה הנסתרת בטלוויזיה הובילו לתביעות משפטיות או שנאסרו לשידור משום שהאנשים אשר צולמו בהם נתפסו במצבים מביכים או לא נעימים. מצלמות נסתרות רבות במיוחד הותקנו בקוריאה הדרומית, שם הן נקראות "מולקה" ומותקנות למטרת פשעי מין דיגיטליים.

==שימושים ==
מצלמות נסתרות משמשות כיום למטרות שונות:

=== מעקב סמוי ===
המצלמות הנסתרות הפכו פופולריות בקרב אנשים המעוניינים לעקוב אחר המתרחש כאשר הם נעדרים מביתם, בעיקר על מנת למנוע פריצות וגנבות ועל מנת לפקח ולהשגיח שהמטפלת עושה עבודתה נאמנה ולא מתעללת בילדיהם או בהוריהם המבוגרים.

=== בטלוויזיה ובקולנוע ===
==== תוכניות וסרטי הומור ====

סוגה קולנועית וטלוויזיונית בה מותחים אנשים אשר נבחרים באקראי (בעיקר באמצעות שחקנים אשר שותפים למתיחה) וגורמים להם להאמין למציאות מפוברקת כלשהי. מטרת סרטי ותוכניות המצלמה הנסתרת היא לצלם את הנמתחים ללא ידיעתם ולעיתים רבות במצבים מביכים, על מנת שהצופים יוכלו לחזות בתגובותיהם. שידורם של תוכניות וסרטי המצלמה הנסתרת מחייבת את הסכמתם של הנמתחים.

==== תוכניות מציאות ====
בתוכניות מציאות רבות כיום המשתתפים מצולמים על ידי מצלמות נסתרות אשר מתעדות את מעשיהם לכל אורך היממה כאשר הם אינם יודעים איפה ומתי הם מצולמים.

==== תחקירים עיתונאיים ====
נעשה שימוש גם מצלמות נסתרות בתחקירים עיתונאיים (בהם בדרך כלל גם העיתונאי מסתיר את זהותו האמיתית):
* על מנת להיכנס למקומות אשר הכניסה אליהם אסורה בפני עיתונאים או במקומות בהם הכניסה לעיתונאים מותרת אבל נאסר על העיתונאים לצלם.
* על מנת לחשוף מעשים כלשהם אשר מתועדים בנוכחות המצלמה.

=== שימושים נוספים ===
* מצלמות נסתרות משמשות גם צלמי פפרצי אשר מעוניינים לחשוף את החיים הפרטיים של ידוענים.
* כאמצעי ביון ולצורך חקירות משטרתיות.
* לשם מציצנות.
* על מנת למתוח.

== קישורים חיצוניים ==

==הערות שוליים==

קטגוריה:מכשירים אופטיים
קטגוריה:עיתונות
נסתרת
קטגוריה:פרטיות
וקטור שורה

באלגברה ליניארית, וקטור שורה הוא מטריצה בגודל <math>\ 1 \times n </math>, כלומר מטריצה הבנויה משורה אחת שבה n איברים.

:<math>\mathbf x = \begin{bmatrix} x_1 & x_2 & \dots & x_m \end{bmatrix}.</math>

המטריצה המשוחלפת של וקטור שורה היא וקטור עמודה:
:<math>\begin{bmatrix} x_1 \\ x_2 \\ \vdots \\ x_m \end{bmatrix} = \begin{bmatrix} x_1 \; x_2 \; \dots \; x_m \end{bmatrix}^{\rm T}</math>
 

קבוצת כל וקטורי השורה יוצרת מרחב וקטורי שהוא המרחב הדואלי של קבוצת כל וקטורי העמודה. 

==סימון==
וקטורי שורה מסומנים לעיתים בצורה הלא סטנדרטית:
:<math>\mathbf x = \begin{bmatrix} x_1, x_2, \dots, x_m \end{bmatrix}</math>

==פעולות==
כפל מטריצות כרוך בהכפלה של כל וקטור שורה במטריצה אחת בכל וקטור עמודה במטריצה האחרת. 

מכפלה סקלרית של שני וקטורים, a ו-b, שקולה להכפלה של הייצוג של a כווקטור שורה בייצוג של b כווקטור עמודה. 

:<math>\mathbf{a} \cdot \mathbf{b} = \begin{bmatrix}
 a_1 & a_2 & a_3
\end{bmatrix}\begin{bmatrix} 
 b_1 \\ b_2 \\ b_3
\end{bmatrix}
= a_1 b_1 + a_2 b_2 + a_3 b_3

</math>

==קישורים חיצוניים==
* 

קטגוריה:אלגברה ליניארית
קטגוריה:מטריצות
גבינה צ'רקסית

גבינה צ'רקסית.
גבינה צ'רקסית (בצ'רקסית: Адыгэ къуае - גבינה אדיגית) היא גבינה חצי קשה, מעט צמיגית, שניתן ונהוג להכין בבית. ניתן להכין את הגבינה מחלב בקר או צאן.

==היסטוריה==
הגבינה הצ'רקסית קיבלה את שמה כיוון שהמחלבה הראשונה אשר הכינה אותה בישראל למדה את אופן ההכנה מאשתו של פועל צ'רקסי בקיבוץ.

הגבינה הוכנה בעיקר במחלבות קיבוצים למשך זמן מה, אך רוב ייצורה המסחרי הופסק מפאת חיי המדף הקצרים של הגבינה.

הגבינה קלה מאוד להכנה ביתית וניתנת להכנה גם מחלב מפוסטר הנרכש בסופרמרקט.

על אף שיוך הגבינה לעם הצ'רקסי בארץ, הגבינה נפוצה מאוד במדינות רבות בעולם בשל פשטות הכנתה, כאשר בכל מקום קיבלה שם מקומי, אך הכנתה כמעט וזהה. כך לדוגמה ניתן למצוא את הגבינה ההודית פניר וגבינות רבות אחרות.

==תהליך הייצור==
הגבינה הצ'רקסית נעשית בתהליך של החמצה בלבד, ללא שימוש באנזים הגבנה, על כן ניתן להכין אותה גם מחלב מסחרי מפוסטר, למרות טמפרטורת הפיסטור הגבוהה של חלב זה. ההחמצה נעשית באמצעות מחמיץ אורגני כגון חומץ או מיץ לימון.

==השימוש בגבינה==
הגבינה המתקבלת יציבה וצמיגית. ניתן להשתמש בה לכריכים, אך ניתן גם לחתוך אותה לקוביות ולבשל איתה - היא אינה נמסה בחום. משמשת גם כמילוי בכיסוני מתאזה.

== קישורים חיצוניים ==

*[https://home-cheese.com/%d7%92%d7%91%d7%99%d7%a0%d7%94-%d7%a6%d7%a8%d7%a7%d7%a1%d7%99%d7%aa-%d7%9e%d7%93%d7%94%d7%99%d7%9e%d7%94/ הכנה ביתית של גבינה צ'רקסית], אתר "עושים גבינות בבית".

צ'רקסית
קטגוריה:המטבח הישראלי
קטגוריה:המטבח הצ'רקסי
פנטוז

פֶּנְטוֹז הוא חד-סוכר בעל חמישה אטומי פחמן<ref></ref>. הנוסחה הכימית שלו היא והמסה המולרית שלו היא 150.13 g/mol<ref></ref>. את הפנטוזות מקובל לחלק לשתי קבוצות:
* אלדופנטוזות- פנטוז עם קבוצת אלדהיד בעמדה 1 (כלומר שבקצה יש אטום פחמן הקשור בקשר כפול לאטום חמצן ובקשר יחיד לאטום מימן)
* קטופנטוזות - קבוצת קטון בעמדה 2 או 3 (בפחמן השני או השלישי מופיע C=O)

סגירת הפנטוז לצורת טבעת נותנת פוראנוז.

{| class="wikitable"
! אננטיומר
! colspan="4" | אלדופנטוזות
! colspan="2" | קטופנטוזות 
|-align="center"
| D
<br><br><small>D</small>-ארבינוז
<br><br><small>D</small>-ליקסוז
<br><br><small>D</small>-ריבוז
<br><br><small>D</small>-קסילוז
<br><br><small>D</small>-ריבולוז
<br><br><small>D</small>-קסילולוז
|-align="center"
| L
<br><br><small>L</small>-ארבינוז
<br><br><small>L</small>-ליקסוז
<br><br><small>L</small>-ריבוז
<br><br><small>L</small>-קסילוז
<br><br><small>L</small>-ריבולוז
<br><br><small>L</small>-קסילולוז
|}

==קישורים חיצוניים==

== הערות שוליים ==

קטגוריה:חד-סוכרים
מוזיאון נסים דה קמונדו

הסלון הגדול, מוזיאון נסים דה קמונדו
מוזיאון נסים דה קמונדו (בצרפתית: Musée Nissim de Camondo) הוא מוזיאון לאמנות הממוקם בארמון קמונדו ברחוב מונסו למול פארק מונסו, ברובע השמיני של העיר פריז, בירת צרפת.

==היסטוריה==
בית האחוזה נבנה בשנת 1911 עבור הבנקאי, הרוזן מואיז דה קמונדו, בן למשפחת קמונדו היהודית. המבנה תוכנן על ידי האדריכל רנה סרז'ן (René Sergent) מתוך מטרה להכיל את אוספי הרהיטים והאמנות הגדולים של דה קומנדו. בתכנון המבנה הסתמך סרז'ן על מבנה הטריאנון הקטן שבארמון ורסיי.

לאחר מותו של ניסים דה קמונדו במלחמת העולם הראשונה, הוריש, מואיז דה קמונדו את הבית והאוספים למוזיאון לאמנות דקורטיבית לזכר בנו. המוזיאון פתח את שעריו לציבור בשנת 1936.

במוזיאון מוצגים חלקיו הפרטיים של הבית: מטבחי הקומה הראשונה, החדרים הרשמיים בקומת הקרקע, ומגורי המשפחה בקומה הראשונה. בחדרים מוצגים אוסף הרהיטים מהמאה ה-18, השטיחים שנארגו בשנת 1678 עבור הגלריה הגדולה של הלובר, ושטיחי הקיר. 
בין כלי האוכל המוצגים, מוצגת מערכת אורלוף (Orloff) - כלי האוכל העשויים כסף שהוזמנו עבור יקטרינה הגדולה מהצורף ז'ק-ניקולה רוטייר בשנת 1770.

== גלריה ==
<gallery>
קובץ:Musée Nissim de Camondo - Grand Bureau.JPG|חדר ההסבה הגדול
קובץ:Musée Nissim de Camondo - Library.JPG|חדר הספרייה
קובץ:Musée Nissim de Camondo - silver 2.JPG|סט כלי הכסף של יקטרינה הגדולה
</gallery>

== קישורים חיצוניים ==

* 
* [http://francophilesanonymes.com/musee-nissim-de-camondo/ ההיסטוריה של מוזיאון ניסים דה קמונדו] (מתוך האתר [http://francophilesanonymes.com/ פרנקופילים אנונימיים]).

* [http://www.lesartsdecoratifs.fr/fr/04museecamondo/03visite/ אתר רשמי] (אתר מפורט)
* [http://www.lesartsdecoratifs.fr/gb/04museecamondo/ אתר רשמי] (תקציר)

נסים דה קמונדו
נסים דה קמונדו
קטגוריה:הרובע השמיני של פריז
קמונדו
קטגוריה:משפחת קמונדו
דגל אמסטרדם

דגל אמסטרדם, דגלה הרשמי של העיר אמסטרדם, הולנד, הוא דגל אדום, שבמרכזו רצועה שחורה שעליה שלושה צלבי אנדראס הקדוש. 

הדגל אומץ ב-5 בפברואר 1975 בהתבסס על שלט האצולה המופיע במרכז סמל העיר אמסטרדם.

==קישורים חיצוניים==

* 

קטגוריה:אמסטרדם
קטגוריה:הולנד: דגלים

אמסטרדם
חואן אנטוניו קורבלאן

חואן אנטוניו קורבלאן אלפוסאה (בספרדית: Juan Antonio Corbalán Alfocea; נולד ב-3 באוגוסט 1954 במדריד) הוא כדורסלן עבר ספרדי ששיחק בשנות ה-70 וה-80 של המאה ה-20 בריאל מדריד ובנבחרת ספרד.

==קריירה==
קורבלאן החל לשחק בקבוצה הראשונה של ריאל מדריד ב-1971, בגיל 17. עד מהרה התבלט כרכז משחק כשרוני ותפס מקום של קבע בהרכב הקבוצה. מאמצע שנות ה-70 ועד אמצע שנות ה-80 היה קורבלאן אחד הכדורסלנים הספרדיים הבולטים. בניצוחו, סיגלה לה ריאל מדריד סגנון משחק אלגנטי ומהיר שזכה לאהדה רבה גם בקרב אוהדי יריבותיה. קורבלאן שיחק משחקים רבים מול מכבי תל אביב במסגרת גביע אירופה לאלופות והיה בין השחקנים הבודדים מיריבות מכבי תל אביב שזכו למחיאות כפיים עם עלייתם למגרש במסגרת הצגת ההרכבים לפני המשחקים בהיכל הספורט יד אליהו.

קורבלאן הגדיר את סגנון המשחק של ריאל מדריד בזמנו: "הסוד שלנו היה לשחק מהר יותר מהקבוצה היריבה. לשחק מהר אך ללא שגיאות. מישהו היה צריך להפוך את הכאוס שבמשחק להרמוניה. זה היה הסוד שלי".
הוא שיחק בנבחרת הספרדית בין השנים 1972 ו-1985 והשתתף ב-177 משחקים. הוא השתתף בשלוש אולימפיאדות: אולימפיאדת מינכן (1972), אולימפיאדת מוסקבה (1980) ואולימפיאדת לוס אנג'לס (1984) בה זכתה ספרד במדליית הכסף.

במהלך קריירת המשחק שלו למד קורבלאן לימודי רפואה וקיבל תואר דוקטור. הוא התמחה בקרדיולוגיה והועסק, בין היתר, כיועץ רפואי למועדון הכדורגל ריאל מדריד ולנבחרת הכדורסל הספרדית.

==תארים==
במשך 17 השנים בהן שיחק בליגה הספרדית ובנבחרת ספרד, היה שותף קורבלאן לתארים הבאים:

===במדי ריאל מדריד===
* 12 זכיות באליפות הליגה הספרדית
* 7 זכיות בגביע המלך הספרדי
* 3 זכיות בגביע אירופה לאלופות
* זכייה אחת בגביע אירופה למחזיקות גביע
* זכייה אחת בגביע קוראץ'
* זכייה אחת בגביע הבינלאומי
* זכייה אחת בגביע הביניבשתי

===במדי נבחרת ספרד===
* מדליית כסף בטורניר הכדורסל באולימפיאדת לוס אנג'לס (1984)
* מדליית כסף באליפות אירופה בטורניר שהתקיים בנאנט ב-1983

===תארים אישיים===
* שחקן השנה בכדורסל האירופי ב-1983
* השחקן המצטיין באליפות אירופה ב-1983
* חבר 50 השחקנים הגדולים בתולדות פיב"א

==קישורים חיצוניים==

* [https://web.archive.org/web/20120101215309/http://www.euroleague.net/history/50-years/the-archive/i/26220/1609/item חואן אנטוניו קורבלאן] באתר היורוליג

== הערות שוליים ==

קטגוריה:כדורסלנים ספרדים
קטגוריה:מדריד: ספורטאים
קטגוריה:כדורסלני ריאל מדריד
קטגוריה:כדורסלני נבחרת ספרד
קטגוריה:כדורסלנים באולימפיאדת מוסקבה (1980)
קטגוריה:כדורסלנים באולימפיאדת מינכן (1972)
קטגוריה:רופאים ספרדים
קטגוריה:ספרדים שנולדו ב-1954